open-index/open-wikipedia-markdown huggingface dataset:
Lokus (gen)

a]]
ske komponente:(1) Hromatida(2) Centromera(3) Kratki (p) krak(4) Dugi (q) krak]]
a (*banding*)]]

U genetici, **lokus** je specifično mjesto (lokacija) ili pozicija (na hromosomu) jednog gena u DNK sekvenci. Svaki hromosom nosi mnoštvo gena.Za čovjeka je procijenjeno da 'haploidni' set proteina kodiraju geni sa oko 20-25 hiljada gena koji su locirani na 23 različita hromosoma. Moguće varijante iste DNK sekvence (gena) na datom lokusu označene su kao aleli. Uređena lista lokusa u određenom genomu se naziva genetička mapa. Gensko mapiranje je proces utvrđivanja lokusa za određenu biološku osobinu.

Diploidne i poliploidne ćelije čiji hromosomi imaju iste alele datog gena u nekom lokusu  zovu  se homozigoti u odnosu na taj gen, dok su oni koji imaju različite alele datog gena na određenom lokusa heterozigoti.

## Nomenklatura 
Lokusa nekog gena na  hromosomu lmože biti napisan kao, npr.,  **6p21.3**,  gdje se **21** se odnosi na **region 2, bend 1**, što se čita kao *dva jedan**, a ne kao "dvadeset jedan". Dakle, cijeli lokusa je: **šest P dva jedan  tačka tri*'.

 
Raspon lokusa je naveden na sličan način. Na primjer, lokus  gena *OCA1* se može pisati "11q1.4-q2.1", što znači da je na dugom kraku hromosoma 11, negdje u rasponu od sub-banda 4 regije 1 do sub-banda 1 regije 2.
Krajevi  dugog kraka hromosoma 2 se obilježavaju: **pter**  i *qter* i **2qter**

## Centisom 
Centisome (ne brkati sa centrosom) je definiran kao 1% dužine hromosoma.

## Reference
## Također pogledajte
*Hromosom
*Centromera

## Vanjski linkovi 
* http://genome.ucsc.edu/ 
* http://www.ncbi.nlm.nih.gov/genemap/ 
* http://www.ornl.gov/sci/techresources/Human_Genome/posters/chromosome/omim.shtml#GeneMap  
* http://www.genetics.org/cgi/content/abstract/170/4/1849 
* http://scholar.google.com/scholar?hl=en&lr=&q=%22noncoding+locus%22&btnG=Search

Kategorija:Genetika
Kategorija:Citogenetika
Glavni žučovod

minijatura|desno|250px

**Glavni žučovod** (lat. ductus choledochus) je vod koji odvodi žuč u dvanaestopalačno crijevo, a nastaje spajanjem voda žučnog mjehura (lat. ductus cysticus) sa zajedničkim jetrenim vodom (lat. ductus hepaticus communis).

Donji kraj glavnog žučnog voda spaja se sa glavnim gušteračnim vodom (lat. ductus pancreaticus major) u ampulu Vateri. Ampulu obavija mišić hepatopankreasni sfinkter (Oddijev sfinkter) koji kada je kontrahiran sprečava ulazak žuči u tanko crijevo. 

Kategorija:Probavni trakt
Kategorija:Gastroenterologija
Kategorija:Anatomija
Vod žučnog mjehura

minijatura|desno

**Vod žučnog mjehura** (lat. ductus cysticus) je kratki vod koji povezuje žučni mjehur sa zajedničkim jetrenim vodom (lat. ductus hepaticus communis). Spajanjem voda žučnog mjehura sa zajedničkim jetrenim vodoma nastaje glavni žučovod (lat. ductus choledocus).
U vodu žučnog mjehura nalaze se spiralne valvule koje značajno ne ometaju tijek žuči.
Kroz vod žučnog mjehura žuč može teči u oba smjera, što omogućuje da se žučni mjehur puni između oborka i prazni nakon masnog obroka.

## Reference 
## Vanjski linkovi 
Kategorija:Gastroenterologija
Kategorija:Anatomija
Kategorija:Probavni sistem
Veliki hadronski sudarač

mini|desno|250px|Mapa Velikog hadronskog sudarača (LHC) u CERN-u
Veliki hadronski sudarač (engleski:The **Large Hadron Collider** (**LHC**)) je ubrzivač fizičkih čestica sa najvećom snagom, u svijetu. LHC leži u tunelu kružnog oblika, obima 27 km, 175 metara pod zemljom ispod francusko-švicarske granice, nedaleko od Ženeve, Švicarska.
LHC je sagrađen od strane Evropske organizacije za atomska istraživanja (engleski: the European Organization for Nuclear Research (CERN)), sa namjerom različitih testiranja u oblasti fizike visokih energija, uključujući i postajanje hipotetskog higgsovog bozona i velike porodice novih čestica predviđenih teorijom supesimetrije. Utemeljen je i izgrađen u saradnji više od 10 000 naučnika iz preko 100 zemalja kao i stotina univerziteta i laboratorija.

Udarač ima četiri tačke ukrštanja na kojima se sudaraju ubrzane čestice. Devet detektora, od kojih je svaki dizajniran da detektuje različite pojave, postavljeno je oko tačaka prelaza. LHC prvenstveno sudara zrake protona, ali također može ubrzati zrake teških iona, kao što su sudari olovo-olovo i sudari proton -olovo.

Cilj LHC-a je omogućiti fizičarima da testiraju predviđanja različitih teorija fizike čestica, uključujući mjerenje svojstava Higgsovog bozona, traženje velike porodice novih čestica predviđenih supersimetričnim teorijama, i proučavanje drugih neriješenih pitanja iz fizike čestica.

Podaci koje je proizveo LHC, kao i simulacija vezana za LHC, procijenjeni su na 200 petabajta godišnje.

LHC Computing Grid je konstruisan kao dio LHC dizajna, kako bi obradio ogromne količine podataka koje se očekuju za njegove kolizije. To je međunarodni kolaborativni projekat koji se sastoji od računarske mrežne infrastrukture koja u početku povezuje 140 računarskih centara u 35 zemalja. Dizajnirao ga je CERN za rukovanje značajnom količinom podataka proizvedenih LHC eksperimentima, uključujući privatne kablovske veze sa optičkim vlaknima i postojeće brze dijelove javnog Interneta kako bi se omogućio prijenos podataka od CERN-a do akademskih institucija širom svijeta. LHC Computing Grid se sastoji od globalnih federacija širom Evrope, Azije i Pacifika i Amerike 
[mini|Superprovodni [Kvadrupolni magnet|kvadrupolni elektromagneti se koriste za usmjeravanje snopa do četiri tačke ukrštanja, gdje se odvija interakcija između ubrzanih protona.]]

## Također pogledajte 
* Bose–Einsteinova statistika

## Reference 
Kategorija:Veliki hadronski sudarač
Kategorija:Međunarodni naučni eksperimenti
Kategorija:Laboratorije u Francuskoj
Kategorija:Laboratorije u Švicarskoj
Kategorija:Postrojenja CERN-a
Isner – Mahut (Wimbledon 2010)

Na Wimbledonu 2010, u muškom singlu, američki teniser John Isner (tada 23. na ATP-listi) pobijedio je Francuza Nicolasa Mahuta u najdužem meču u historiji, mjereno i po vremenu trajanja i po broju gemova. Nakon 11 sati i pet minuta igre u tri dana meč je završen rezultatom: 6–4, 3–6, 6–7(7), 7–6(3), 70–68.

Meč je počeo u 18:18 po britanskom ljetnom vremenu, u utorak, 22. juna, da bi zbog mraka bio prekinut u 21:07. Nastavljen je u srijedu u 14:05, a rekord je već postignut u 17:45. Ponovo se smračilo, pa je meč prekinut u 21:13, pri rezultatu 59-59. Meč je nastavljen u četvrtak u 15:40 i nakon više od osam sati borbe završen pobjedom Isnera.

## Rekordi 
U ovom meču postavljeno je najmanje 11 teniskih rekorda:
* najduži meč (11 sati i pet minuta);
* najduži set (peti set trajao je osam sati i 11 minuta); sam ovaj set srušio bi prethodni rekord za najduži meč;
* najduže igranje u jednom meču u jednom danu (drugog dana igrali su sedam sati i četiri minute); sam ovaj dio petog seta srušio bi prethodni rekord za najduži meč;
* najviše gemova u setu (138 u petom);
* najviše gemova u meču (183);
* najviše asova u meču od jednog igrača (Isner: 113);
* ukupan broj asova u meču (Mahutova 103 asa, što je drugi najviši broj asova jednog igrača u jednom meču, dovela su ukupan broj na 216);
* najviše gemova koje je osvojio i pobjednik (92) i poraženi (91) u jednom meču;
* najviše osvojenih poena u jednom meču (Mahut 502, Isner 478).
* najviše poena u jednom meču (980).

## Statistika 
: *Sa zvaničnog sajta Wimbledona*

## Reference 
## Vanjski linkovi 
* Statistika meča na *wimbledon.org*

Kategorija:Wimbledon
Kategorija:Teniski mečevi
Zajednički jetreni vod

minijatura|200px|desno
200px|thumb|Vena porta i njeni ogranci
200px|thumb|žučni mjehur i žučni vodovi
**Zajednički jetreni vod** (lat. ductus hepaticus communis) je vod koji nastaje spajanjem lijevog jetrenog voda (lat. *ductus hepaticus sinister*) i desnog jetrenog voda (lat.*ductus hepaticus dexter*). Zajednički jetreni vod spaja se sa vodom žučnog mjehura (lat. *ductus cysticus*) i zajedno oblikuju glavni žučovod (lat. *ductus choledochus*) koji se u zidu duodenuma spaja sa *ductus pancreaticus major* (veliki vod gušterače) te se uljevaju skupa u duodenum. Oddijev sfinkter regulira prolazak žuči i sokova gušterače u duodenum i kontrolira protok probavnih sokova kroz kratki zajednički vod.
Zajedno sa *ductus cysticus* i *arteria cystica* formira Callotov trougao koji sačinjavaju elemti koji moraju biti identificirani na operaciji.

Zajednički jetreni vod dug je 6-8 cm, a širok oko 6 mm.

Kategorija:Probavni sistem
Porto-Novo

**Porto-Novo** (također poznat kao Hogbonou i Adjacé) je službeni glavni grad zapadnoafričke države Benin, i bio je glavni grad *Francuskog Dahomeja*. Komuna pokriva područje od 110 kvadratnih kilometara, i 2002. je imao 223 552 stanovnika. Porto-Novo je luka na ulazu u Gvinejski zaliv, na jugoistočnom dijelu zemlje. Ovo je drugi po veličini grad u Beninu, iako je službeni glavni grad **Cotonou** mnogo važniji u kulturnom i političkom smislu. Područje oko Porto-Novo-a proizvodi palmino ulje, pamuk i kapok (kapok je svili slično vlakno dobiveno od istoimenog voća). Nafta je otrivena nedaleko od gradske morske obale, 1990-tih, i postala je važna izvozna stavka.
Porto-Novo se nalazi na 6°28' sjeverno, 2°36' istočno (6.46667, 2.6).

## Historija 
Grad Porto-Novo osnovao je krajem 16. stoljeća kralj Te-Agdanlin od Allade. Ubrzo nakon toga stigli su portugalski trgovci da kupuju robove iz Allade i susjedne Dahomeje. Do 18. stoljeća Porto-Novo je bila glavna zapadnoafrička luka robova kojom su upravljali domoroci, ali uz podršku portugalskih trgovaca koji su stalno boravili u gradu. Većina robova iz Porto-Nova bila je namijenjena za Brazil, ali su neki stigli u špansku Ameriku, francuske Karibe i francusku Luizijanu.

## Reference 
Kategorija:Glavni gradovi afričkih država
Kategorija:Benin
Habib Koité

**Habib Koité** je rođen 1958 u Tiesu, Senegal. To je  pjevač i muzičar iz Malija.
Upisao se na državni institut umjetnosti u Bamaku uz podršku svog dajdže. Četiri godine kasnije postaje profesor gitare. Na toj funkciji ostaje sve do 1998.

Sa prijateljima iz djetinjstva osniva grupu Bamada. Njegova prva nagrada na festivalu Voxpole mu omogućava da snimi *Cigarette a bana* (Gotovo je sa cigaretama) i *Nanalé* (Lasta). Zapadnoj Africi i RFI-u (Francuski internacionalni radio) se dopadaju njegove izvedbe te mu radio stanica dodjeljuje nagradu "Media Adami".

Pjesme *Din din wo* i *I ka barra* iz albuma *Muso Ko* su sastavni dio Windows Viste. U pjesmi *Den ko* spominje i Sarajevo.

## Diskografija 
*1995: Muso ko
*1998: Ma Ya
*2001: Baro
*2004: Live!
*2007: Afriki
## Vanjski linkovi 
* Zvanična stranica
* Cigarette a bana, na Youtube

Kategorija:Malski muzičari
Kategorija:Rođeni 1958.
Kategorija:Biografije, Ties
Oddijev sfinkter

minijatura|desno

**Oddijev sfinkter** (lat. sphincter ampullae hepatopancreaticae) je glatki kružni mišić koji regulira izlučivanje jetre, gušterače i žučnog mjehura u dvanaestopalačno crijevo. 
Mišić je dobio naziv po talijanskom anatomu Ruggero Oddiju.

Mišić obavija ampulu Vateri, proteže se do malo distalnije od spoja glavnog žučovoda (lat. ductus choledochus) i glavnog gušteračnog voda (lat. ductus pancreaticus major). Na drugom kraju mišić dolazi do površine duodenuma. Otvor ampule u dvanaesnik se naziva lat. papilla duodeni major. 
Oddijev sfinkter je anatomski i funkcionalno neovisan o mišićnim vlaknima u tankom crijevu. Svojim djelovanjem sprečava prijelaz sadržaja iz crijeva u ampulu i regulira otpuštanje žuči i sekreta gušterače u tanko crijevo.

## Reference 
## Vanjski linkovi 
Kategorija:Probavni trakt
Kategorija:Gastroenterologija
Kategorija:Anatomija
Hrvatski geografski glasnik

***Hrvatski geografski glasnik*** naučni je magazin Hrvatskog geografskog društva. Magazin je 1929. godine pokrenuo Artur Gavazzi, koji je postao prvi urednik istog. Hrvatski geografski glasnik tako je postao prvi hrvatski specijalizovani naučni geografski magazin. Magazin je u početku objavljivala grupa entuzijasta koji su djelovali u okviru Geografskog odsjeka Hrvatskog naravoslovnog društva.

Prvi broj magazina objavljen je 1929. godine, te nastavlja izlaziti do 1939. godine. U tom je periodu objavljeno deset brojeva od kojih je prvih sedam uredio dr. Artur Gavazzi, a preostala tri izašla su kao trobroj pod uredništvom dr. Otta Spitza i dr. Ive Rubića. Ponovo počinje izlaziti od 1950. pod nazivom *Geografski glasnik* sve do 1996. godine. Od 1997. godine vraćen mu je prvobitni naziv pod kojim izlazi danas.

Trenutačno Hrvatski geografski glasnik izlazi dvaput godišnje, a teme koje se objavljuju pokrivaju polje prirodnih nauka, područje geologijei i polje društvenih nauka, područje socijalne geografije i demografije.

Hrvatski geografski glasnik objavljuje rezultate originalnih teorijskih i empirijskih istraživanja te pregledne članke iz svih geografskih disciplina. Poseban naglasak daje se člancima koji obrađuju prostor Hrvatske. U pravilu se objavljuju članci pisani hrvatskim ili engleskim jezikom, a sažeci su na engleskom ili francuskom jeziku. Magazin registruju ili referišu: CAB Abstracts, Current Geographical Publications, Geobase, Sage Urban Studies Abstracts.

## Vanjski linkovi 
*Pregled svih brojeva Hrvatskog geografskog glasnika sa sadržajem pojedinih brojeva

Kategorija:Časopisi u Hrvatskoj
Velika nagrada Evrope 2010.

## Rezultati treninga (Petak) 
### Prvi trening  
### Drugi trening  
## Rezultati treninga (Subota) 
### Treći trening  
### Kvalifikacije 
## Utrka (Nedjelja) 
* Button, Barrichello, Kubica, Sutil, Buemi, de la Rosa, Petrov i Liuzzi dobili su drugi put kazne za prekoračenje safety car u prolazno vrijeme.
* Glock je dobio 20 drugi put kaznu jer nije poštovao plavu zastavu

## Reference 
## Vanjski linkovi 
* 

Evropa
2010
Kategorija:2010. u Španiji
Kategorija:Motosport u Španiji
Von Willebrandova bolest

**Von Willebrandova bolest** (vWB) je najčešći nasljedni poremećaj zgrušavanja krvi (koagulacije) u čovjeka, do kojega dolazi zbog kvantitativnog ili kvalitativnog nedostatka Von Willebrandova faktora (vWF). VWF je mulitmerični protein koje je nužan za adheziju trombocita. Postoje četiri tipa nasljedne vWB, a bolest može biti i stečena. Bolest je dobila naziv po finskom liječniku Erik Adolf von Willebrandu.

## Simptomi i znakovi 
VWB se najčešće manifestira povećanom sklonošću krvarenju (hemoragijska dijateza), npr. čestim krvarenjem iz nosa (epistaksa), krvarenje iz desnih, sklonosti modricama, kod žena obilnim menstrualnim krvarenjem (menoragija), dok se teži oblici pojačane sklonosti krvarenju, unutarnje krvarenje ili krvarenje u zglobove (hemartros) javljaju rjeđe.

## Vanjski linkovi 
* GeneReviews/NCBI/NIH/UW stavka o Von Willebrandovoj bolest
* 

Kategorija:Bolesti krvotvornih organa
Kategorija:Koagulopatije
Kategorija:Autosomno dominantni poremećaji
Ultravioletna-vidljiva spektroskopija

mini|desno|200px|UV-VIS spektrofotometar
**Ultravioletna-vidljiva spektroskopija** ili **ultravioletna-vidljiva spektrofotometrija** (UV/VIS spektrofotometrija) jeste tehnika analize zasnovana na apsorpcionoj spektroskopiji u ultraljubičastom i vidljivom dijelu spektra. Apsorpcija u vidljivom dijelu opaža se kao boja rastvora. Do apsoprcije u ovom dijelu spektra dolazi usljed elektronskih prijelaza u molekulama.

## Historija 
Najranija upotreba molekularne apsorpcione spektroskopije potječe iz 1930-ih kao *kolorimetrija* (mjerenje apsorpcije svjetlosti od strane uzorka). Koncentracija analita određivala se vizuelnim poređenjem boje uzorka sa standardom u Nesslerovim cilindrima ili pomoću kolorimetra. Moderna instrumentacija za ovu tehniku počela se razvijati 1940-ih.

## Reference 
Kategorija:Analitička hemija
Kategorija:Spektroskopija
Filip, kralj Belgijanaca

**Filip/Philippe od Belgije** (rođen 15. aprila 1960. godine) je trenutni belgijski kralj. Najstarije dijete belgijskog kralja Alberta II i kraljice Paole, koji je od svog rođenja do očeve abdikacije nosio titulu vojvode od Brabanta. Nakon što je njegov otac Albert II objavio 3. jula 2013. da će na nacionalni dan Belgije abdicirati u njegovu korist, Filip postaje kralj Belgijanaca 21. jula 2013. godine.

U trenutku njegovog rođenja Belgijom je vladao njegov amidža, kralj Baudouin/Boudewijn, a njegovi roditelji su bili poznati kao princ i princeza od Liègea. Njegovo puno ime na francuskom je *Philippe Léopold Louis Marie*, a na holandskom *Filips Leopold Lodewijk Maria*. Studirao je u Belgiji, Ujedinjenom Kraljevstvu i Kaliforniji.

Filip je postao belgijski prestolonasljednik kada je 1993. godine umro njegov amidža, koji nije imao djece s kraljicom Fabiolom, odnosno kada je belgijsku krunu naslijedio njegov otac. Kao belgijski prestolonasljednik nosi titulu vojvode od Brabanta.

Dana 4. decembra 1999. godine oženio je belgijsku groficu Mathilde d'Udekem d'Acoz. Dvije godine kasnije dobili su svoje prvo dijete, princezu Elisabeth Thérèse Marie Hélène. Godine 2003. dobili su svog prvog sina, princa Gabriela Baudouina Charlesa Marie, a dvije godine kasnije drugog sina, princa Emmanuela Léopolda Guillaumea Françoisa Marie. Najmlađe dijete vojvode i vojvotkinje od Brabanta, princeza Eléonore Fabiola Victoria Anne Marie, rođena je 2008. godine. Zbog promjene zakona o nasljeđivanju belgijske krune, koju su od osnivanja Kraljevine Belgije do 1991. godine mogli naslijediti samo muški patrilinearni potomci kralja Leopolda I, belgijsku krunu danas nasljeđuje najstarije dijete bez obzira na spol i u nasljednom nizu princeza Elisabeth se nalazi na prvom mjestu.

Princ Filip je također u nizu nasljednika saskoburggotskog prijestolja, koje je upražnjeno od 1918. godine.

## Vanjski linkovi
*

Kategorija:Rođeni 1960.
Kategorija:Živi ljudi
Filip
Kategorija:Trenutni vladari
Bjeloglavi orao

**Bjeloglavi orao** (lat. *Haliaeetus leucocephalus*) je ptica grabljivica iz porodice Accipitridae. Živi uglavnom u Sjevernoj Americi. Smatra se simbolom Amerike, te je prikazana i na zvaničnom grbu Sjedinjenih Američkih Država.

## Također pogledajte 
* Grb Filipina

thumb|Jaja bjeloglavog orla. Dva primjerka istog jata; kolekcija Jacquesa Perrina de Brichambauta.|centar

## Reference 
## Vanjski linkovi 
Kategorija:Accipitriformes
Wallis i Futuna

mini|desno|250px|Položaj francuskog prekomorskog kolektiviteta Wallis i Futuna
**Wallis i Futuna**, službeno Teritorija ostrva Wallis i Futuna (francuski: Wallis et Futuna ili: Territoire des îles Wallis et Futuna, Fakauvea i Fakafutuna: Uvea mo Futuna), ostrvska je teritorija Francuske u Polineziji (ali nije dio Francuske Polinezije, pa čak ni ne graniči s njom). Smještena je u južnom Pacifiku između Tuvalu na sjeverozapadu, Rotumee (Fiji) na zapadu, glavnog dijela Fidžija na jugozapadu, Tonge na jugoistoku, Samoe na istoku, Tokelaua (teritorija pridružena Novom Zelandu) na sjeveroistoku i dalje na sjeveru ostrva Phoenix (Kiribati).

Površina kopnenog dijela iznosi 264&nbsp;km2 s približno 15.000 stanovnika. Mata-Utu je glavni i najveći grad. Teritorija se sastoji od tri glavna vulkanska tropska ostrva i mnoštva malih ostrva. Podijeljena je na dvije ostrvske grupe koje su na rastojanju od 260&nbsp;km: ostrva Wallis (Uvea) na sjeveroistoku i ostrva Hoorn (Futuna) na jugozapadu, uključujući i nadleštvo nad pretežno nenastanjenim ostrvom Alofi.

Godine 2003. Wallis i Futuna postali su francuski prekomorski kolektivitet. Između 1961. i 2003. imali su status francuske prekomorske teritorije.

## Grb i zastava
mini|desno|200px|Grb Wallisa i Futune
**Grb Wallisa i Futune** jest štit crvene boje na kojem je u gornjem lijevom uglu zastava Francuske, a u donjem desnom crveni krst sv. Andrije na bijeloj podlozi.
mini|desno|300px|Zastava Wallisa i Futune

**Zastava Wallisa i Futune** (nezvanična) crvene je boje. U gornjem lijevom uglu je zastava Francuske, a na desnoj strani crveni krst sv. Andrije na bijeloj podlozi.

Zvanična zastava na ostrvima je zastava Francuske.

## Reference 
*
Kategorija:Francuske prekomorske teritorije
Kategorija:Zavisne teritorije u Okeaniji
Konstantin II, kralj Grčke

**Konstantin II** (grčki: Κωνσταντίνος) bio je grčki kralj od 1964. do ukidanja monarhije 1973.

Konstantinovi roditelji su bili Pavle, kralj Grčke, i britansko-hanoverska princeza Fridrika od Braunschweiga. Konstantin je bio danski princ kao patrilinearni potomak danskog kralja Kristijana IX, ali je izgubio pravo na nasljeđivanje danske krune promjenom danskog ustava 1947.

Godine 1959. oženio se danskom princezom Anom-Marijom, svojom trostrukom rodicom u trećem koljenu, kćerkom danskog kralja Fridrika IX i princeze Ingrid od Švedske. S njom je za vrijeme vladavine dobio kćerku, grčko-dansku princezu Aleksiju, te dva sina, krunskog princa Pavla i grčko-danskog princa Nikolaosa.

Naslijedio je oca Pavla po njegovoj smrti 6. marta 1964. Vladavina mu je počela uspješno, ali je ubrzo postala problematična, a on nepopularan u narodu. Grčka je postajala sve nestabilnija. Nakon što je odobrio Režim pukovnika, Konstantin je u decembru 1967. protjeran iz Grčke. Ostao je šef države sve do 1. juna 1973, kada je Grčka proglašena republikom. Kralj Konstantin II nije nikada abdicirao.

Prilikom bijega u Italiju nakon gubitka krune kraljica Ana-Marija je pobacila, a kasnije rodila još dvoje djece, dansku princezu Teodoru i danskog princa Filiposa. Dugo je s porodicom živio u Londonu, a 2013. vratio se u domovinu. Umro je 10. januara 2023. u Atini.

## Vanjski linkovi 
* The Greek Royal Family

Kategorija:Rođeni 1940.
Kategorija:Umrli 2023.
Kategorija:Biografije, Atina
Kategorija:Grčki vladari
Kategorija:Svrgnuti vladari
Kategorija:Danski prinčevi
Kategorija:Članovi MOK-a
Kategorija:Osvajači zlatne medalje na Olimpijskim igrama (Grčka)
Umjetna neuronska mreža

mini|desno|Analiza povjerljivosti neuronske mreže.
**Umjetna neuronska mreža** () ili skraćeno **neuronska mreža** (NM),  matematički je model ili računarski napravljen model koji nastoji da oponaša strukture ili funkcionalne aspekte bioloških neuronskih mreža.

Sastoji se od međusobno povezanih umjetnih neurona i obrađuje informacije koristeći pristup računarstvu nazvan "konekcionizam". U većini slučajeva ANN je prilagodljiv sistem koji mijenja svoje strukture na osnovu vanjskih ili internih informacija koje teku kroz mrežu tokom faze učenja.

Moderne neronske mreže su nelinearni alati za modeliranje statističkih podataka.
Obično se koriste za modeliranje složenih relacija između ulaza i izlaza, ili da se pronađu obrasci u podacima.

## Također pogledajte 
* Kognitivna nauka

## Reference 
## Vanjski linkovi 
Kategorija:Računarstvo
Kategorija:Računarska neuronauka
Al-Džazari

mini|Dijagram vječne flaute na vodeni pogon iz *Knjige znanja o genijalnim mehaničkim uređajima* Al-Džazarija iz 1206. godine.
'''Abū al-'Iz Ibn Ismā'īl ibn al-Razāz al-Jazarī'* (1136.-1206.) (arapski: أَبُو اَلْعِزِ بْنُ إسْماعِيلِ بْنُ الرِّزاز الجزري) je bio čuveni arapski i muslimanski naučnik širokog obrazovanja: izumitelj, mašinski inžinjer, majstor mehaničar, islamski umjetnik, matematičar i astronom iz mjesta Al-Jazira u Mezopotamiji, koji je živio tokom islamskog "Zlatnog doba" (Srednji vijek). 

Al-Džazari je rođen u području Gornje Mezopotamije 1136. godine. Izvori navode da je njegova tačna lokacija nepoznata, ali nagađaju da je mogao biti rođen u Džaziratu ibn Umaru, odakle je dobio ime Džazari ili Al-Džazira koje se koristilo za označavanje Gornje Mezopotamije. Jedini biografski podaci poznati o njemu nalaze se u njegovoj *Knjizi znanja o genijalnim mehaničkim uređajima* .  Kao i njegov otac prije njega, služio je kao glavni inženjer u palati Artuklu, rezidenciji mardinske grane Artukida koji su vladali Gornjom Mezopotamijom kao vazali dinastije Zengid iz Mosula, a kasnije i ajubidskog generala Saladina. Malo se zna o njegovom etničkom porijeklu, pa je različito opisivan kao Arapin,: 21  kurdski  ili perzijski.

Najviše je poznat po pisanju djela *Kitáb fí ma'rifat al-hiyal al-handasiyya* (*Knjiga znanja o domišljatim mehaničkim uređajima'') iz 1206., gdje je opisao oko pedeset mehaničkih uređaja, zajedno sa instrukcijama kako da se naprave.
Historičari nauke ga navode kao "oca robotike".
[mini|318x318piksel|[Slon sat|Sat u obliku slona bio je jedan od najpoznatijih izuma al-Džazarija.]]
mini|desno|241x241px|Al-Jazarijeva "robotska muzička grupa"

## Također pogledajte 
* Zlatno doba islama

## Reference 
## Vanjski linkovi 
* http://www.britannica.com/EBchecked/topic/301961/al-Jazari
* https://web.archive.org/web/20160131104323/http://english.irib.ir/radioislam/programs/articles/item/80478-islamic-culture-and-civilization-part-17?tmpl=component&print=1
* https://web.archive.org/web/20120531071028/http://dirok.hk-mg.net/2010/02/bave-zanistiya-robot-u-siberniteye-el.html
* http://www.history-science-technology.com/Articles/articles%206.htm 
* http://findarticles.com/ Paul Vallely, How Islamic Inventors Changed the World, The Independent, 11 March 2006. 
* http://www.encyclopedia.com/doc/1G2-2830904902.html
* https://web.archive.org/web/20120724145910/http://www.ebuliz.com/orijinalkitap/
* http://www.muslimheritage.com/day_life/default.cfm?ArticleID=188&Oldpage=1
* http://www.muslimheritage.com/topics/default.cfm?ArticleID=466
* https://web.archive.org/web/20080517013534/http://news.independent.co.uk/world/science_technology/article350594.ece

Kategorija:Arapi
Kategorija:Irak
Kategorija:Historija islamske nauke
Kategorija:Rođeni 1136.
Kategorija:Umrli 1206.
Jamestown (Sveta Helena)

**Jamestown** je glavni grad ostrva Sveta Helena, britanske prekomorske teritorije u južnom Atlantskom okeanu. Nalazi se na sjeverozapadnoj obali ostrva, i on je ostrvska luka, sa objektima za istovar robe isporučene na ostrvo, i također je središte ostvrske putne i komunikacijske mreže. Ima populaciju od 714 stanovnika (2008.)
Jamestown je osnovan 1659. od strane East India Company i dobio je ime po James-u, vojvodi od York-a, budućeg kralja James-a II, od Engleske. Sagrađen je na vulkanskoj stijeni u maloj enklavi, u sendviču između strmih hridi koje su nepovoljne za gradnju. Grad je dakle izdužen, uzak i gusto naseljen, sa gusto ispletenim dugačkim i zavojitim ulicama. Žbunje i drveće ukrašavaju neke od uglova ulica. Okolni teren je neravan i strm. Stanovništvo grada se "skupilo" prateći povlačenje stanovništva ostrva u cijelosti, ali također kao rezultat rasta predgrađa Jamestown-a, Half Tree Hollow. 
Grad ima neke primjere arhitekture britanskog georgijanskog kolonijalnog vremena, pa je i predložen kao lokacija UNESCO-ovog svjetskog naslijeđa. Mnogi objekti su izgrađeni od lokalnog vulkanskog kamena. Crkva St. James-a datira iz 1774. i najstarija je anglikanska crkva na južnoj hemisferi. Slijedeća čuvena znamenitost grada su "Jacob's Ladder", stepenište od 699 stepenica, sagrađeno 1829. da spoji Jamestown sa bivšom utvrdom na brdu Ladder. Stepenište je veoma popularno kod turista, noću je osvijetljeno i tu se u određeno vrijeme u godini održava trka, u kojoj učestvuju ljudi iz cijelog svijeta.
### Klima 
Klima Jamestowna je sušna sa bitno ujednačenim temperaturama tokom godine. Bez obzira na činjenicu da grad ima suhu klimu, temperature su umjerene zbog prisustva okeana. Kao rezultat, rijetkost je da u Jamestown-u budu ekstremne. Temperature u području Jamestown-a su za oko 5 stepeni više od ostatka ostrva, zbog razlike u nadmorskoj visini. Okolne vode znaju biti ponekad uzburkane, pa je sagrađen morski zid kao zaštita naselja.

## Reference 
## Vanjski linkovi 
Kategorija:Glavni gradovi afričkih država
Kategorija:Ujedinjeno Kraljevstvo
Vojvodstvo

**Vojvodstvo** (također i **vojvodina**) vrsta je državnog uređenja u kojem vlada vojvoda ili vojvotkinja. Kroz historiju neka su vojvodstva u Evropi bila suverena (naprimjer, u današnjoj Njemačkoj i Italiji), dok su druga (pogotovo u Francuskoj) bila podređena kraljevstvu. Slično je bilo i s vojvodstvima unutar Habsburške monarhije.

Tradicionalno, **velika vojvodstva** i **nadvojvodstva**, poput Luksemburga i Austrije, bila su suverena, što je bilo uobičajeno u krajevima njemačkog govornog područja. Danas ne postoji nijedna država uređena kao vojvodstvo.

## Reference 
## Vanjski linkovi 
* https://www.paih.gov.pl/en/polish_regions/voivodships/#:~:text=The%20voivodship%20is%20a%20body,new%20voivodships%20were%20set%20up.(https://www.paih.gov.pl/en/polish_regions/voivodships/#:~:text=The%20voivodship%20is%20a%20body,new%20voivodships%20were%20set%20up.)

Kategorija:Državna uređenja
Kategorija:Vrste administrativnih jedinica
Karlo II, nadvojvoda Unutrašnje Austrije

**Karlo II** (*Karl Franz*;  3. juni 1540 - 10. juli 1590) je bio austrijski nadvojvoda koji je vladao dijelom Unutrašnjom Austrijom (Štajerskom, Koruškom i Karantanijom).

## Mladost i brak 
Karlo II je rođen u Beču kao treći i najmlađi sin Ferdinanda I, cara Svetog Rimskog Carstva i Ane Jagelonke. Elizabeta I, kraljica Engleske, vodila je pregovore s Karlom oko mogućeg braka, ali nikada zapravo nije ozbiljno razmišljala o tom, između ostalog i zbog razlika u religiji (Karlo je bio rimokatolik, a ona protestantkinja). Karlo II je 26. augusta 1571. godine oženio Mariju Anu od Bavarske, kćerku svoje sestre Ane.

## Vladavina 
Za razliku od svog brata, cara Maksimilijana II, Karlo je bio religiozan i protivio se reformaciji, ali je bio prisiljen popustiti protestantima u nekim stvarima. Pozvao je isusovce u svoje zemlje. Kako su se one nalazile bilu granice s Osmanskim carstvom, Karlo je morao brinuti o sigurnosti carstva, te je izgradio utvrdu Karlovac.

Godine 1580. osnovao je ergelu u mjestu Lipica, u današnjoj Sloveniji, i time odigrao ključnu ulogu u formiranju pasmine konja lipicanac. Godine 1585. u Grazu je osnovao sveučilište koje je po njemu dobilo ime Karl-Franzens-Universität Graz.

## Djeca 
* Ferdinand (1572)
* Ana (1573-1598), poljska kraljica kao supruga kralja Žigmunda III
* Marija Kristina (1574 -1621), transilvanijska kneginja
* Katarina (1576-1595)
* Elizabeta (1577-1586)
* Ferdinand II, car Svetog Rimskog Carstva (1578-1637)
* Karlo (1579-1580)
* Gregorija Maksimilijana (1581-1597)
* Eleonora (1582-1620)
* Maksimilijan Ernest (1583 - 1616)
* Margareta (1584-1611), kastiljsko-aragonska kraljica kao supruga kralja Filipa III
* Leopold V, nadvojvoda Prednje Austrije (1586-1632)
* Konstancija Renata (1588-1631), poljska kraljica kao supruga kralja Žigmunda III
* Marija Magdalena (1589-1631), velika vojvotkinja Toskane
* Karlo (1590-1624), biskup od Wroclawa

## Preci 

## Vanjski linkovi 
* 

Kategorija:Habsburgovci
Kategorija:Nadvojvode od Austrije
Kategorija:Austrijski vladari
Joga

**Joga** (Sanskrit, Pāli: योग yóga) se odnosi na grupe međupovezanih antičkih hinduističkih fizičkih i mentalnih vježbi porijeklom iz Indije. Riječ se odnosi i na meditaciju u okviru hinduizma i budizma. 
Joga je jedna od 6 tradicionalnih pravaca (daršana) u indijskoj filozofiji.
Grane joge su: Rāja Joga, Karma Joga, Jnana Joga, Bhakti Joga, i Hatha Joga.
U Hinduizmu joga se smatra vidom dolaska do samospoznaje i kao način dolaska do duhovnog prosvijetljenja. 
Ona predstavlja središnji koncept u Sikizmu, džainizmu i Budizmu, a utjecala je na ostale
vjerske i duhovne prakse širom svijeta. Glavni tekst joge Jogasutre od Patanđalija je napisao Patanjali koji je živio u Indiji oko 150. p. n. e.. Glavni cilj joge je "ujedinjenje" ljudskog duha sa Božanskim, a poznat je pod imenom Išvara. dostizanje Na ovaj način se dostiže oslobođenje (sanskrit मोक्ष mokṣa, bos. mokša) od ovozemaljskih patnji i oslobađanje od ciklusa ponovnog rađanja i umiranja (sanskrit, samsara).
Joga podrazumijeva kontrolu čovjeka nad vlastitim tijelom, umom i emocijama te savlađivanje žudnje.
U indijskim spisima se smatra da joga postepeno vodi do znanja o istinskoj prirodi stvarnosti, a savršeni jogi dostiže prosvijetljeno stanje u kojem dolazi do prestanka razmišljanja i stanja blaženog jedinstva.
Ono može predstavljati jedinstvo pojedinačne duše (Atman) sa vrhovnom Stvarnošću (Brahman) opisanom u Vedanta filozofiji, ili jedinstvo sa bogom ili boginjom opisanom u teističkim oblicima Hinduizma i nekim oblicima Budizma. Prosvijetljenje se također može opisati kao izumiranje ograničenog ega, kao i direktno i trajno shvatanje jedinstvene prirode svemira.

Riječ joga ima mnogo značenja, te vuče porijeklo iz sanskritske riječi "yuj" (kontrolirati) ili iz "yujir samadhau" (kontemplacija/apsorpcija).
Izvan Indije, joga obično asocira na Hatha Jogu i njene asane kao vrstu vježbe.

## Joga osnove 
**Vajrasana** ili položaj dijamanta je vrlo jednostavna sjedeća poza. Kleknete na koljena, skupite stopala jedno uz drugo, tako da se nožni palčevi dotiču. Sjednite na pete i ostanite skupljenih nogu. Aktivirajte mišiće abdomena. Leđa su ravna, prsa su podignuta i otvorena. Ruke spuštene na koljena. Brada je paralelna s podom.

**Vrksasana** je cjelovita vježba za tijelo. Redovnom praksom, joga poza drveta će poboljšati ravnotežu, ojačati bedra, listove i gležnjeve, kao i mišiće koji podupiru kičmu. Osim toga, odlična je i za istezanje bedara, grudi i ramena. Ovaj fokus na jedan položaj i jednu tačku jogiji zovu Drishti.

**Chaturanga Dandasana** predstavlja snažan temelj za svaku vrstu joge, od Vinyasa joge, Hatha joge, Ashtanga joge pa nadalje.

## Vanjski linkovi 
* http://press.princeton.edu/chapters/i9565.pdf

## Reference 
Kategorija:Sport
Kategorija:Meditacija
Ferdinand II, nadvojvoda Prednje Austrije

**Ferdinand II** (14. juni 1529 - 24. januar 1595) je bio vladar Prednje Austrije.

Poput svog mlađeg brata, Karla II, nadvojvode Unutrašnje Austrije, Ferdinand II se borio protiv protestantizma u Austriji. Volio je umjetnost i skupljao umjetnička djela, stvarajući tako svalne zbirke, ali i velike dugove. Umjetnička djela koja je Ferdinand skupljao danas su izložena u bečkom muzeju Kunsthistorisches.

## Mladost 
Ferdinand, drugi od tri sina Ferdinanda I, cara Svetog Rimskog Carstva, i Ane Jagelonke, rođen je u Linzu. Bio je mlađi brat cara Maksimilijana II. Otac ga je poslao u Češku 1547. godine u svojstvu guvernera. Po očevoj smrti 1564. godine dobio je vlast nad Prednjom Austrijom, a 1556. godine je vodio borbu protiv Osmanlija. Ostao je guverner Češke sve do 1567. godine.

## Prvi brak 
Godine 1557. tajno je oženio Philippine Welser, bogatašicu iz naroda; car Ferdinand I je dozvolio brak samo pod uvjetom da bude tajan. Njihov brak je bio morganatski, što je značilo da njihova djeca nisu pripadali dinastiji, nisu nosili nadvojvodske titule niti su imali prava nasljeđivanja habsburških posjeda dok god su postojali potomci dinastije rođeni iz ravnopravnih brakova. S njom je imao četvero djece, koji su po dogovoru nosili titule "markgrof(ica) od Burgaua":
*Andrej od Burgaua (1558–1600), biskup i kardinal
*Karlo od Burgaua (1560–1618)
*Filip i Marija (blizanci, 1562–1563)

## Drugi brak 
Nakon smrti morganatske supruge, Ferdinand je 1582. godine oženio Anu Katarinu Gonzagu, kćerku svoje sestre Eleonore. S njom je, u ravnopravnom braku, imao tri kćerke:
*Marija (1583–1584)
*Ana Katarina Austro-Tirolska (1584–1649), časna sestra
*Ana Austro-Tirolska (1585–1618), carica Svetog Rimskog Carstva, kraljica Ugarske i Češke

## Smrt 
Pošto njegovi sinovi iz prvog (morganatskog) braka nisu imali pravo da naslijede oca, a iz drugog (ravnopravnog) rođene samo kćerke, Ferdinanda II je naslijedio Matija, car Svetog Rimskog Carstva, sin njegovog brata Maksimilijana. Ferdinandova kćerka Ana se kasnije udala za Matiju, ali nije imala djece.

## Preci 

## Vanjski linkovi 
*Portreti nadvojvode Ferdinanda Drugog

Kategorija:Habsburgovci
Kategorija:Austrijski vladari
Kategorija:Nadvojvode od Austrije
Margareta od Austro-Štajerske

**Margareta od Austro-Štajerske** (25. decembar 1584 - 3. oktobar 1611) je bila kastiljsko-aragonska i portugalska kraljica kao supruga kralja Filipa III/II.

## Bibliografija 
Nadvojvotkinja Margareta od Austrije je rođena u Grazu, kojim je tada vladao njen otac, Karlo II, nadvojvoda Unutrašnje Austrije. Margaretina majka, Marija Ana od Bavarske (1551–1608), je ujedno bila njena prva rodica; Karlo II je bio dajdža Marije Ane. Njen brat je bio Ferdinand II, car Svetog Rimskog Carstva, a sestre poljske kraljice Ana i Konstancija.

Za kastiljsko-aragonskog i portugalskog kralja Filipa III i II, svoga rođaka u drugom koljenu, udala se 18. aprila 1599. godine. Nova je kraljica ubrzo postala veoma utjecajna, a utjecaj nad kraljem je dijelila s njegovom tetkom, caricom Marijom, i rodicom Margaretom. Njen odnos s mužem je bio blizak, pogotovo nakon što mu je 1605. godine rodila sina, budućeg kastiljsko-aragonskog i portugalskog kralja Filipa IV i III. Prije njega, Margareta je rodila buduću francusku kraljicu Anu Mariju Mauriciju (1601) i Mariju (1603), a nakon njega buduću caricu Mariju Anu, infanta-nadvojvodu Karla, toledskog budućeg nadbiskupa Ferdinanda i infantu-nadvojvotkinju Margaretu. Marija i Margareta su umrle u djetinjstvu.

Kraljica Margareta je bila vrlo religiozna rimokatolkinja i talentovana za politiku. Aktivno je učestvovala u odgoju i obrazovanju svoje djece, što je bilo neobično za žene njenog statusa.

Međutim, Margareta se za utjecaj nad kraljem borila s vojvodom of Lerme, glavnim ministrem, koji je želio da se španske zemlje razvijaju nezavisno od Crkve i Austrije. Kraljicu je pri tom, naravno, podržavalo svećenstvo, ali je vojvoda od Lerme izgubio moć tek nakon njene smrti pri porodu. Alfons, sin kojeg je tada rodila, umro je godinu dana kasnije. Njen udovac se nije ponovo oženio.

## Preci 

## Bibliografija 
** Magdalena S. Sánchez: *Pious and Political Images of a Hapsburg Woman at the Court of Philip III (1598–1621)* Greenwood Publishing Group (1996).

## Vanjski linkovi 
* [Margarita de Austria-Estiria (portreti)](http://commons.wikimedia.org/wiki/Category:Margaret_of_Austria_(1584-1611))

Kategorija:Supružnici kastiljskih vladara
Kategorija:Supružnici aragonskih vladara
Kategorija:Supružnici portugalskih vladara
Kategorija:Nadvojvotkinje od Austrije
Kategorija:Habsburgovci
Papa Inocent

* Papa Inocent I (401–417)
* Papa Inocent II (1130–1143) 
* Papa Inocent III (1198–1216)
** Antipapa Inocent III (1179–1180)
* Papa Inocent IV (1243–1254)
* Papa Inocent V (1276)
* Papa Inocent VI (1352–1362)
* Papa Inocent VII (1404–1406)
* Papa Inocent VIII (1484–1492)
* Papa Inocent IX (1591)
* Papa Inocent X (1644–1655)
* Papa Inocent XI (1676–1689)
* Papa Inocent XII (1691–1700)
* Papa Inocent XIII (1721–1724)

## Reference 
## Vanjski linkovi 
https://www.vatican.va/content/vatican/en/holy-father.index.html
Mizaldo, Kraj Teatra

**Mizaldo, Kraj Teatra**, je televizijska drama i dokumentarni film, kojeg je 1994. režirao Benjamin Filipović, bosanskohercegovački režiser. Ovaj dugometražni film predstavlja "postmodernistički ispričanu metaforu o Sarajevu i spaljenoj Nacionalnoj biblioteci".

### Ekipa filma 
* režiser Benjamin Filipović
* korežiser i scenarista Semezdin Mehmedinović
* uloge: Sejo Bajraktarević (lično), Ismet Bajramović (lično), Gigi (lično), Bernard-Henri Lévy (lično), Paul Marchand (lično), Asim Zilic (američki trkač).
* producent Edin Saračević
* originalna muzika Sinan Alimanović
* snimatelj Muhamed Haćimić

### Ostalo 
Film je snimljen za RTV BiH, u vremenu ratne opsade Sarajeva. Mizaldo, čitajući otpozada znači odlazim. Dužina filma je 71 minuta.

## Vanjski linkovi 
* https://web.archive.org/web/20090824145229/http://www.bhdani.com/arhiva/267/t26703.shtml
* https://web.archive.org/web/20070110213609/http://nwbih.com/news.cgi?ref1=654
* http://www.rottentomatoes.com/m/mizaldo-end-of-theatre-mizaldo-kraj-teatra/ 

## Reference 
Kategorija:Bosanskohercegovački dokumentarni filmovi
Kategorija:Kultura u Sarajevu
Kategorija:Filmovi iz 1994.
Kategorija:Filmovi u režiji Benjamina Filipovića
Marijana Austrijska

**Marijana Austrijska** (**Marija Ana Austrijska**; 22. decembar 1634 - 16. maj 1696) je bila kastiljsko-aragonska kraljica kao supruga kralja Filipa IV i III, svoga dajdže.

## Porijeklo 
Nadvojvotkinja Marijana bila je druga od šestero djece Ferdinanda III, cara Svetog Rimskog Carstva, i Marije Ane Kastiljske. Od njih šestero, starost su doživjeli samo Marijana i Leopold I, car Svetog Rimskog Carstva.

## Brak 
Habsburgovci su se generacijama vjenčavali s vrlo bliskim srodnicima; ta sudbina nije zaobišla na Marijanu. S 11 godina je bila zaručena za kastiljsko-aragonskog prijestolonasljednika, Baltazara Karla, svoga prvog rođaka. On je umro tri mjeseca nakon zaruka. Filip je ostao bez jedinog sina, s kćerkom Marijom Terezijom kao prijestolonasljednicom, a Marijana bez zaručnika, pa je odlučeno da će Filip oženiti Marijanu. Brak je sklopljen 1649. Imali su petero djece, tri sina i dvije kćerke, od kojih su samo buduća carica Margareta Terezija i budući kastiljsko-aragonski kralj Karlo II preživjeli djetinjstvo.
 
Iako se dobro slagala s prvom snahom, Marijom Ludovikom Orleanskom, njen odnos s drugom, Marijom Anom Nojburškom, bio je težak. Između ostalog, nisu se slagale po pitanju nasljednika španskih kruna. Kraljica Marijana je posljednjih godina svoga života radila na tome da krune španskim zemalja naslijedi njen praunuk, Josip Ferdinand od Bavarske (čija su majka i nana umrle prije Marijane). On je umro tri godine nakon nje, tako da ona nema potomaka danas. Marijana je umrla od raka dojke.

## Reference 
Kategorija:Rođeni 1634.
Kategorija:Umrli 1696.
Kategorija:Biografije, Bečko Novo Mjesto
Kategorija:Supružnici kastiljskih vladara
Kategorija:Supružnici aragonskih vladara
Kategorija:Supružnici napuljskih vladara
Kategorija:Supružnici sicilijanskih vladara
Kategorija:Nadvojvotkinje od Austrije
Kategorija:Habsburgovci
Jean-Michel Jarre

mini|desno|Jarre 2016.
**Jean-Michel André Jarre** (rođen 24. augusta 1948) je francuski kompozitor, izvođač i muzički producent.

Smatra se začetnikom u sljedećim žanrovima: elektronska muzika, synthpop, ambijentalna muzika i New age, kao i organizatorom spektakla na otvorenom koji uključuju puno svjetla, laserske displeje i vatromete.

Jarre je odrastao u Lyion-u uz majku, djeda i baku i tada je učio sviranje klavira. Od ranih dana je upoznat sa različitim umjetničkim formama, uključujući ulične izvođače, džez muzičare i umjetnika Pierre Soulages-a.

Svirao je gitaru u grupi, ali je njegov muzički stil možda ponajviše bio pod uticajem Pierre
Schaeffer-a, pionira "musique concrète" u "Groupe de Recherches Musicales".

Prvi uspjeh u glavnim muzičkim tokovima je bio album iz  1976., Oxygène. Sniman u, za nuždu napravljenom, studiju, album je prodan u 12 miliona primjeraka. "Oxygène" prati  1978. album "Équinoxe", a zatim 1979. koncert pred milion ljudi na Place de la Concorde.
Smatra se da je Jarre prodao 80 miliona primjeraka svojih ploča.

## Albumi 
### Studijski albumi 
* 1973 – *Deserted Palace*
* 1973 – *Les Granges Brûlées*
* 1976 – *Oxygène*
* 1978 – *Équinoxe*
* 1981 – *Les Chants Magnétiques*
* 1983 – *Musique pour Supermarché*
* 1984 – *Zoolook*
* 1986 – *Rendez-Vous*
* 1988 – *Revolutions*
* 1990 – *En attendant Cousteau*
* 1993 – *Chronologie*
* 1997 – *Oxygène 7–13*
* 2000 – *Métamorphoses*
* 2001 – *Interior Music*
* 2002 – *Sessions 2000*
* 2003 – *Geometry of Love*
* 2007 – *Téo & Téa*
* 2007 – *Oxygène: New Master Recording*
* 2015 – *Electronica 1: The Time Machine*
* 2016 – *Electronica 2: The Heart of Noise*
* 2016 – *Oxygène 3*
* 2017 – *Radiophonie Vol. 9*
* 2018 – *Equinoxe Infinity*
* 2019 – *Snapshots from EōN*
* 2020 – *Radiophonie Vol. 10*
* 2021 – *Amazônia*
* 2022 – *Oxymore*
Asteroid, 4422 Jarre, je imenovan u njegovu čast.

## Također pogledajte 
* Spisak umjetnika New Age muzike

## Vanjski linkovi
* https://web.archive.org/web/20110305222412/http://www.jeanmicheljarre.com/
* Službeni blog
* 
* Jean Michel Jarre – live@ Bucharest (članak+fotografije) 
* Službena saradnička baza slika
* Jarre Diskografija
* Jarre Technologies Official Website with AeroSystem One IPhone Speaker Dock

## Reference 
Kategorija:Rođeni 1948.
Kategorija:Francuski kompozitori
Kategorija:Klavijaturisti
Kategorija:Živi ljudi
Robert Knepper

**Robert Lyle Knepper** (rođen 8. jula 1959) američki je glumac. Najpoznatiji je po ulozi Theodorea "T-Bag" Bagwella u hit-seriji *Prison Break*, koja mu je donijela nominaciju za nagradu *Satellite*. 2007. godine pojavio se u filmovima *Plaćeni ubica* i *Transporter 3*. Pridružio se ekipi serije *Heroji* u njenoj 4. sezoni. Nedavno se pridružio i 2. sezoni serije *Stargate Universe* koja će se u SAD-u početi emitirati u jesen 2010. Također će reprizirati ulogu T-Baga u novoj seriji *Breakout Kings* (u 4 epizode).

## Biografija 
Rođen u Fremontu, Ohio, Iako nikad nije imao namjeru raditi na filmskim i TV-projektima, ipak je počeo tu karijeru 1986. u seriji *The Paper Chase* i filmu ''That's life!* (*To je život!*).

## Filmografija 
## Reference 
## Vanjski linkovi 
* 
* Robert Knepper na *memory-alpha.fandom.com*
* Robert Knepper // na *TV.com''
* Intervju sa Knepperom 

Kategorija:Rođeni 1959.
Kategorija:Američki glumci
Kategorija:Zakon braće
Marija Leopoldina Austro-Tirolska

mini|lijevo|Carica i kraljica Marija Leopoldina u trudnoći
**Marija Leopoldina Austro-Tirolska** (6. april 1632 - 7. august 1649) je bila carica Svetog Rimskog Carstva, kraljica Njemačke, Češke, Ugarske, Hrvatske i Slavonije, nadvojvotkinja Austrije i vojvotkinja Tešina.

Roditelji su joj bili Leopold V, nadvojvoda Prednje Austrije, i Klaudija de' Medici. Dana 2. augusta 1648. godine udala se za svog rođaka, Ferdinanda III, cara Svetog Rimskog Carstva.

Carica i kraljica Marija Leopoldina umrla je rađajući svoje jedino dijete, nadvojvodu Karla Josipa. On je umro ne ostavivši djece, tako da ona danas nema potomaka.

Kategorija:Carice Svetog Rimskog Carstva
Kategorija:Supružnici ugarskih vladara
Kategorija:Supružnici čeških vladara
Kategorija:Supružnici austrijskih vladara
Kategorija:Nadvojvotkinje od Austrije
Kategorija:Habsburgovci
Leopold V, nadvojvoda Prednje Austrije

**Leopold V** (9. oktobar 1586 - 13. septembar 1632) je vladao Prednjom Austrijom od 1623. do 1632. godine.

Rođen je u Grazu, kojim je tada vladao njegov otac, Karlo II, nadvojvoda Unutrašnje Austrije. Majka, Marija Ana od Bavarske, mu je bila ujedno i prva rodica. Bio je najmlađi brat Ferdinanda II, cara Svetog Rimskog Carstva.

Godine 1598. postao je biskup Passaua, iako se nije zaredio. Devet godina kasnije postao je i strazburški biskup. Godine 1614. finansirao je izgradnju Jesuitenkirche u Molsheimu. Služio je kao strazburški biskup do 1626. godine. Za to vrijeme je živio na dvoru Rudolfa II, cara Svetog Rimskog Carstva, čiju je naklonost vremenom sve više dobijao. Rudolf je čak razmišljao da ga proglasi svojim nasljednikom na češkom prijestolju, te da ga predloži na izboru njemačkog kralja.

Godine 1623. naslijedio je vlast nad Prednjom Austrijom. Tri godine kasnije odrekao se svojih biskupija u korist nadvojvode Leopolda Vilima. Nedugo zatim je oženio Klaudiju Medici. S njom je imao petero djece, od kojih je četvero preživjelo djetinjstvo:

*Marija Eleonora (1627-1629)
*Ferdinand Karlo, nadvojvoda Prednje Austrije
*Izabela Klara Austro-Tirolska
*Marija Leopoldina Austro-Tirolska
*Sigismund Franjo, nadvojvoda Prednje Austrije

Naslijedio ga je najstariji sin, Ferdinand Karlo.

Kategorija:Austrijski vladari
Kategorija:Nadvojvode od Austrije
Kategorija:Habsburgovci
Ferdinand Karlo, nadvojvoda Prednje Austrije

**Ferdinand Karlo** (17. maj 1628 - 30. decembar 1662) je vladao Prednjom Austrijom od 1630. do 1662.

Roditelji su mu bili Leopold V, nadvojvoda Prednje Austrije, i Klaudija Medici. Nakon Leopoldove smrti, nadvojvotkinja Klaudija je upravljala zemljama Ferdinanda Karla dok je bio maloljetnik. Ferdinand Karlo je preuzeo vlast od majke 1646. godine. Ferdinand Karlo je živio rasipnički. Francuskoj je prodao dio svoje zemlje, posjede zapadno od Rajne, kako bi se uzdržavao.

Ferdinand Karlo je bio apsolutistički vladar. Nije sazivao sabor nakon 1648. godine, a svog kancelara, Wilhelma Bienera, osudio je na smrt nakon tajnog suđenja. Volio je muziku, a pogotovo italijansku operu.

Oženio je Anu Medici, svoju dvostruku prvu rodicu, 1646. godine. S njom je imao dvije kćerke, buduću caricu Klaudiju Felicitu i nadvojvotkinju Mariju Magdalenu. Kako nije imao sinova, naslijedio ga je brat, Sigismund Franjo, nadvojvoda Prednje Austrije.

Kategorija:Austrijski vladari
Kategorija:Nadvojvode od Austrije
Kategorija:Habsburgovci